તને ખબર છે, મારી કામ કરવાની પ્રકૃતિને લઈને ઑફિસના મારા કલિગ્સ અને તમામ મિત્રો મને વાવાઝોડું કહીને બોલાવતા હતાં. એવી પણ મજાક કરે છે કે જો તને દીકરો આવે તો ‘તુફાન’ અને દીકરી આવે તો ‘સુનામી’ નામ રાખજે…. તે લોકો એવું પણ કહે છે કે મારું બાળક એટલે કે તું સુપર એક્ટિવ છે. હોય જ ને વળી ! મમ્મા જો એક્ટિવ હોય તો બેબી તો સુપર એક્ટિવ જ હોવાનું ને ! તારા ડેડી પણ અત્યારથી જ તારા માટે શું શું લાવવાનું છે તેનું લીસ્ટ તૈયાર કરીને બેસી ગયા છે જે ઘણું જ લાંબુ છે. બસ, તારા આવવાની રાહ છે બેટા.